विश्वस्त सूत्रों से मिली जानकारी के मुताबिक सभी किशोरियां शनिवार सुबह गोरखपुर-लखनऊ इंटरसिटी (12531 अप) से यात्रा कर रहीं थीं। इनकी उम्र 5 से लेकर 20 वर्ष के बीच है। उनके साथ दो पुरुष धर्मवीर निवासी लखरैयां (सराय खुटहा) थाना कोतवाली और राजेन्द्र निवासी खजुरियां थाना पनियरा थे जो उन्‍हें अपने साथ लुधियाना के निष्काम सेवा आश्रम ले जा रहे थे। किशोरियों ने बताया कि वे निष्काम सेवा आश्रम, लुधियाना में स्वामी निष्काम जी से आध्यात्मिक ज्ञान अर्जित करने जा रही थीं। हालांकि पुलिस का कहना है कि सत्‍संग के बहाने उन्‍हें लुधियाना ले जाया जा रहा था।